"Tuld ma tulin viskama maa peale." Luuka 12:49
One Way - Üks tee
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Nagu tavaliselt, toodab saadet misjoniühendus One Way Mission.
Tere tulemast saatesse!
Tänases suvekorduses räägime ühest One Way tähtsamast töövaldkonnast -
koguduste rajamisest.
Aki Miettinen intervjueerib sel teemal meie tegevjuhti
Tapani Suonto't.
Õpetusosas räägib Aki Miettinen vaimse meelevalla kasutamisest
kristlikus koguduses.
Kõigepealt Aki ja Tapani.
One Way Mission teeb maailmas väga mitmekülgset misjonitööd -
leskede, orbude, invaliidide ja tänavalaste töö kõrval
teeb One Way Mission ka kogudusetööd,
mis on misjonitöö alus.
- Räägi, millist kogudusetööd One Way Mission maailmas teeb?
- Kogudusetöö on tõepoolest vundamendiks.
Kui mõelda leskedele Indias, keda mõni aeg tagasi
põletati veel elavalt oma abikaasa matustel -
sellised vapustavad uskumused põhinevad nende maade paganlusel.
Side sellega on väga tugev.
Et aidata neil inimestel oma uskumustest vabaneda,
peame kuulutama evangeeliumi.
Evangeeliumi kuulutades ja inimesi aidates tulevad nad usule,
leiavad tõelise vabaduse Kristuses ja vajavad kogudust.
Seetõttu koguneb paljudes meie töökeskustes kogudus.
Keskuste ümbruskonnas rajavad meie pastorid ja evangelistid
kogudusi, kuulutades külast-külla evangeeliumi.
Nii on kogudustevõrk kasvanud üsna suureks,
neid on erinevais maailma paigus kümneid, ma ei teagi täpset arvu.
Nad pakuvad vaimset kodu seal, kus pole kogudusi,
mis hoolitseksid usule tulnute eest.
- Inimliku häda ja kannatuse taustal on vaimsed vajadused.
Selle eest vastutabki kogudustetöö ja muudab selle kaudu ka tingimusi.
- Nii see on. Kristliku misjonitöö aluseks on alati kogudustetöö.
- See on Jumala mudel.
Kes on need pastorid ja kust nad tulevad?
- Pastorid tõusevad tavaliselt ärkamise keskelt.
Nad on enamasti kõige kauem usklikud olnud vennad,
kes suudavad õpetada ja teiste eest hoolitseda.
Kui keegi sobib pastoritööle,
volitatakse ta koguduse eest hoolitsema.
Nad on enamasti põllutöölised.
Tänapäeval levib evangeelium kiiresti selliste pastorite ja evangelistidega,
kellel on ühes käes Piibel ja teises kõblas.
Neil pole tingimata kõrget haridust.
Indias ja Hiinas elab kolmandik kogu maailma inimestest
ja seal on ärkamine enamjaolt kohalike põllutöötajate õlgadel.
See tähendab, et suur osa kogu maailma ärkamisest
on reakristlaste käes, kelle Jumal on kutsunud pastoriks.
- Nii et sinu meelest on reakristlus misjonipõllul
ärkamise võti?
- Jah. Kui mõelda sellele, mida näeme siin Põhjalas, Soomes,
ei ole see maailmas standardiks. Maailm on väga erinev.
Suurtes ärkamistes ei tea paljud, mida tähendab teoloogia
ega pole kuulnud luteri kirikust, ega kristlikest struktuuridest.
Need võivad olla võõrad külades, kus on vaid kristlased ja hindud
või kristlased ja moslemid, või kristlased ja budistid jne.
- Neil pastoreil ei ole siis üldjuhul teoloogilist koolitust?
- Ei. Koolitame neid ise nii palju kui võimalik.
Pastorikoolitused on üks meie tänaseist suurimaist väljakutseist.
Erinevais maailma paigus toimub mitmeid koolitusüritusi
ning Soome ja teiste riikide pastorid käivad aitamas.
Osa pastoreid on kirjaoskamatud ja nende haridustase on väga madal.
- Esimene ülesanne on õpetada pastor lugema.
- Jah. Mõningaid pastoreid õpetamegi parajasti lugema.
- Ometi valitseb selge teadlikkus, et Jumal võib kasutada ka neid,
kes pole maailma silmis midagi väärt -
ka ilma hariduseta inimesi.
- Jah. Nad on tähtsaks relvaks misjonipõllul,
põlisasukate seas, kus kellelgi pole haridust.
Nad tunnevad kultuuri ja teavad, kuidas seal evangeeliumi kuulutada.
Nad oskavad keelt ja on oma põllul asjatundjad.
- Kui Püha Vaim annab meelevalla, ei ole ka kirjaoskamatus takistuseks.
- See ei ole takistuseks, kuid siiski väljakutseks,
mistõttu püüamegi kiiresti sellele lahendusi leida.
Tähtsaim on Jumala kutsumine ja tundmine ning Tema võidmine.
- Me ei võrdle, vaid näeme, et Jumal on oma Püha Vaimu kaudu
selles töös suveräänne valija ja volitaja.
- Nii see on.
- Meil on Soomeski kogudus.
Räägi, miks on meil kodumaal, meie Helsingi töökeskuses kogudus,
isegi kui hoiame selle suhtes madalat profiili?
- One Way on misjoniorganisatsioon ja meie nägemuseks
on rajada kogudusi seal, kus neid vajatakse.
Maailmas on paljudes meie töökeskustes kümneid kogudusi
ja sama olukord on ka Helsingis.
On tekkinud suur vajadus elava usklike ühenduse ja koguduse järgi,
mis hoolitseks inimeste eest.
Siin on palju kodutuid kristlasi, kes pole leidnud vaimset kodu.
On ka palju alkohoolikuid, narkomaane
ja kriisiseisundis inimesi, kellel on olnud aastaid raske
olemasolevais kogudustes oma kohta leida.
Pärast aastaid kestnud võitlust selle suure vajadusega
rajasime pärast 20 tegevusaastat House-kogukonna,
mis on tänaseks tegutsev House kogudus.
Sinna kuulub suur hulk erinevas eas, erineva taustaga inimesi,
kes moodustavad täna tähtsa osa One Way Soome meeskonnast.
- Meie tegevus põhineb suures osas vabatahtlike tööl.
Vabatahtlikud tulevadki enamjaolt House-kogukonnast.
- Jah. Kui mõelda, et meil pole kallist kontorit ja selle personali,
meie misjonitöö koordineerimine ja sidepidamine tööpõldudega
käib paljude ilma palgata töötavate inimeste kaudu,
kes reisivad oma rahaga erinevais maailma paigus
ja hoolitsevad meie töö eest.
Teavitus- ja teletöö, ajaleht Raport, turvakodude ja kohvikute töö,
koosolekutetöö ja evangeliseerimine käib suures osas vabatahtlike abil.
House-koguduse liikmeskond moodustab tuumiku,
kes organiseerib kogu One Way Missioni tööd.
See on keskne kandestruktuur.
One Way'l on ka palgatöötajaid.
Meil on maailmas paarisaja palgatöötaja ringis,
kellest 90 protsenti on kohaliku rahvuse esindajad.
Soomlasi palkame võimalikult vähe, kuna suure osa tööst
saab ära teha ilma palgata.
Meie nägemuseks on, et iga kristlane võtab oma koha
Jumala plaanis ja kui kogudus toimib, ei vajata enam kalleid asutusi
ja suuri kontorihooneid, kuna inimesed teevad tööd vabal ajal
ning kannavad vastutust.
Meil on palju kontoreid: inimeste kodudes,
kus on arvuti, mille kaudu saab välis- ja kodumaaga sidet pidada.
Töö võtmeks on siiski see, et inimestele palka ei maksta.
Kunagi makstakse - taevariigis.
- Selle suurust ei oska keegi meist määratleda.
Valgusta veidi House-kogukonna organiseerimistööd.
Milline on selle koguduse struktuur?
- Täiesti tavaliselt, nagu kõik teised kogudused.
House-kogudusel on juhtkond, vanematekogu ja ühendus,
mis hoolitseb organisatsiooni vajaduste eest.
Töötegijaid on mitmetes erinevates valdkondades.
Pühapäeviti on jumalateenistused, meil on palvekoosolekud
ja piiblitunnid.
Nii Soomes kui mujal maailmas toimib mingi teenistuse keskuses
ühe projektina tavaliselt kogudus.
Kogudus on nii-öelda organisatsiooni küljes
ja on tohutuks energiallikaks kogu tegevuse jaoks.
Samuti on see kanaliks, mille kaudu võib suunata tegevusele
ja rikkale elule Kristuses passiivseid ja ellu värvi vajavaid inimesi.
Misjoniorganisatsioon ja kohalik kogudus
toetavad koostööd tehes teineteist suurepäraselt.
- Jüngerluskool, Avatud Piiblikool ja muu mitmekülgne koolitustöö
on avatud ka inimestele väljastpoolt House-kogukonda.
Kas koged, et selle tegevuse kaudu valmistatakse koguduse liikmeid
Efesose kirjas kirjeldatu kohaselt vaimseks küpsuseks
ja oma teenimiskoha leidmiseks?
- Jah. Kogu meie õpetustegevus ei ole suunatud teadmiste kasvule,
vaid valmidusele teenida Jumalat. See on meie keskne eesmärk.
Koolitustel osaledes saavad inimesed ka ettevalmistuse Jumala teenimiseks
ja neist saavad töötegijad maailma otsteni.
On tore näha, kuidas erineva taustaga kristlased
leiavad innustust.
One Way on denominatsioonideväline organisatsioon,
kus osaleb erinevaid Soome kogudusi.
Teeme koostööd teiste kogudustega ja toetame koguduste tööd.
Nii rääkisid Aki ja Tapani koguduste rajamisest.
Õpetusosas räägib Aki Miettinen meelevalla kasutamisest koguduses.
"Siis need seitsekümmend tulid tagasi rõõmuga ja ütlesid:
Issand, ka kurjad vaimud alistuvad meile sinu nime tõttu!
Aga ta ütles neile: Ma nägin saatana nagu välgu taevast maha langevat!
Vaata, ma olen annud teile meelevalla astuda madude ja skorpionide peale
ja vaenlase kõige väe peale; ja miski ei tee teile kahju.
Ometi ärge rõõmutsege, et vaimud teile alistuvad,
vaid rõõmutsege palju enam sellest,
et teie nimed on taevasse kirja pandud!"
Jeesus andis meile ülesande ning ka meelevalla ja varustuse.
Meelevalla kasutamine on tore, kuid samas ka vastutusrikas.
Üks lord Acton on öelnud, et võim rikub
ja absoluutne võim rikub absoluutselt.
Mäletame ka, et võimu kasutamisega kaasneb nii vastutus kui kiusatus.
Mäletame Jeesuse kiusatusloost, et Tema viimane kiusatus
oli seotud just võimu ja meelevalla kasutamisega.
Oma vaimses elus ja ka kirikuajalugu uurides leiame,
et peaaegu kõik kogudused ja denominatsioonid
on langenud võimu kasutamise kiusatusse.
Inimesi on palju lihtsam valitseda kui armastada.
Meid on Kristuses kutsutud eelkõige üksteist armastama.
Jeesuse võimu sümbolid olid pesukauss ja rätik.
Tema teenis.
Milliseid vahendeid meil tänapäeval ka võimu kasutamiseks poleks -
haridus, raha, positsiooni, auastmeid, -
ei ületa nende võim kunagi pesukausi ja rätiku võimu,
kui mõtleme vaimse meelevalla kasutamisele
ja sellele, milleks see meelevald on meile antud.
See on tohutu väljakutse kogu meie mõttemaailmale,
et kui meil juba võimu on, peaks see ilmnema eelkõige selles,
et teenime.
Pidagem siis selle küsimuse juurde hiljem naastes meeles,
et võimuga on alati seotud ka kiusatus.
Meelevalda võib jagada järgmiselt:
meelevald premeerida.
Seda peaksime tegema ka koguduses.
See on üks meelevalla kasutamise ilusamaid elemente -
inimeste premeerimine.
Karistamise meelevald ei näi eriti meeldivana,
kuid seegi käib koguduseelu juurde.
Meil pole võimalik sellega täna pikemalt tegeleda,
kuid tuletan meelde, et Jumal on asetanud kogudusse
ka koguduse distsipliini ja meelevalla karistada.
Järgmiseks on eeskuju meelevald.
Seejärel kogemusmeelevald ehk senioriteet.
Seetõttu ütleb Piibel, et hallpead tuleb austada.
Seejärel seadusjärgne võim, mida koguduses palju ei esine,
kuid selles osaleme ühiskonnas.
On olemas seaduse kehtestatud meelevallad ja võimud.
Kogesin seda piirivalves, et kui keegi oli määratud
piirivalveohvitseriks, oli tal oma tegevuspiirkonnas suur võim.
Kui piirivalvur käe tõstab, peatuvad kõik veoautod.
Selle taga on seaduse jõud ja autoriteet.
Kas mina olen oma venna hoidja?
Hoidjal või valvuril on oma ülesanne ja ka vastav meelevald.
Peetrus sai Jeesuselt ülesande ja ka meelevalla,
kuid pangem tähele, millise.
Ta sai meelevalla hoida ja sööta.
Paulus määratleb Korintlaste kirjas oma Kristuselt saadud meelevalda,
2. Korintlaste 10:8.
Pange tähele, et Paulusel on selge seisukoht,
et koguduses on meelevald ja kuidas seda peaks kasutama.
"Sest kui ma ka rohkem hakkaksin kiitlema meie meelevallast,
mis Issand on annud teie ehitamiseks ja mitte mahalõhkumiseks,
siis ma ei jääks mitte häbisse."
Need, kes kogevad, et Jumal on andnud varustuse ja meelevalla,
näevad, et sellega kaasneb vastutus ehitada.
Meile on antud vaid meelevald üksteist ehitada,
mitte kunagi maha kiskuda.
Ta jätkab sama mõtet 2 Kor 13:10 -
"Sellepärast ma kirjutan seda eemal olles,
et ei oleks vaja teie juures olles olla range selle meelevalla järele,
mille Issand on annud minule koguduse ehitamiseks
ja mitte mahakiskumiseks."
Pange tähele, et Paulus möönab korduvalt oma meelevalla saamist
mitte inimestelt, süneedriumilt ega üheltki komiteelt,
vaid Jumalalt.
Elame tänapäeval ka koguduses võrdsustamise ajal,
kus vähesed julgevad öelda, et on saanud Jumalalt meelevalla
teiste ülesehitamiseks.
Kui keegi kordaks neid Pauluse sõnu, et on saanud Issandalt meelevalla,
võetaks neid kiitlemisena, mitte vaimse tõena
ega ka mitte valitseva olukorrana kõigis tänapäeva kogudustes,
kus kuulutatakse Jumala Sõna.
See lihtsalt on nii. Me ei saa sinna midagi parata.
Keegi ei saa hüpata koguduses lauale ja öelda, et mul on meelevald.
See lihtsalt saab ilmsiks, et Issand on neile meelevalla andnud
ja me peame sellega rahulduma.
Meelevald ja vastutus.
Praktikas ilmneb see selles, kuidas Jumalalt meelevalla saanud
seda kasutavad.
Meelevald ja vastutus peavad tasakaalus olema,
vastasel juhul kasvavad meist vaimsed hirmuvalitsejad, despoodid,
kes kasutavad võimu mitte ehitamiseks,
vaid alistamiseks ja mahakiskumiseks.
Seda näeme tänapäeval kahjuks ka vaimsel areenil.
Hoidjateks ja valvuriteks kasvamise esimeseks eelduseks on see,
et peaksime suutma vastutada iseenda eest.
Piirivalveski ei saadetud kedagi piiri valvama,
kui ei oldud kindel, et ta ülesandega hakkama saab.
Ja valvurina ei peaks kogu energia minema mõtlemisele,
kas saan hakkama, kas leian tee üles.
Sellest ei tule midagi head, kui antakse ülesanne
ja muretsetakse pidevalt, kas sellest ise eluga välja tullakse.
Kas jõuan valvuriputkasse? Kas oskan kasutada kompassi?
Kuidas seda kaarti peab käes hoidma?
Kuhu see kompassinõel osutas, kas lõunasse või põhja?
Kas mõistate?
Poisikesi ei saa saata täiskasvanute ülesandeid täitma.
Kain oli täiskasvanud mees ja ütles Jumalale vastuseks:
ma ei tea.
Vaimsete täiskasvanutena teadvustame,
et kui oleme kasvanud koguduses kohta ja ülesandesse,
kuhu Jumal on meid kutsunud, meelevalla andnud ja varustanud,
siis me ei pea vastama koguduse ees, et ma ei tea, kas olen tema valvur.
See tähendab, et võtame vastutuse iseenda vaimse kasvu eest.
Paulus kirjutas Timoteosele 1. Timoteuse 4:13:
"Ole hoolas ette lugema, manitsema ja õpetama."
Lähtekohaks on usin Jumala Sõna lugemine.
Ta peab oma toitumise eest hoolt kandma.
Selle järel suudab ta ka teiste eest vastutada.
"Kuni ma tulen ... "
Paulus julgustas teda tegutsema ka vaatamata noorusele -
loe, õpeta, ole oma ametis; ma tulen varsti sind toetama.
"Ära jäta eneses peituvat armuannet hooletusse,
mis sulle anti ennustuse läbi, kui vanemad panid oma käed sinu peale.
Seda harrasta, selles ela,
et sinu edenemine oleks ilmne kõikidele.
Pane tähele iseennast ja õpetust; püsi kindlasti selles;
sest kui sa seda teed, päästad sa enese ja need,
kes sind kuulevad."
One Way suvekonverents toimub taas 19.-21. augustil Espoo Soukas,
Ristinieme tee ja Espoolahden tee ristmiku lähipiirkonnas.
Osalevad pastor Ron Archer USA-st, pastor Wilson Sentongo Ugandast
ja meie pastor McDonald Masamba Malawist
ning loomulikult kodumaised kõnelejad ja esinejad.
Tere tulemast osalema!
See on tänaseks kõik.
Loodetavasti kohtume nädala pärast!
Õnnistatud nädala jätku!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi